**TÁJÉKOZTATÓ**

**A PORTFÓLIÓ** **KÖVETELMÉNYEIRŐL**

A TÁNCTANÁRI MESTERSZAK

(120 KREDITES KÉPZÉS) HALLGATÓI SZÁMÁRA

A 15/2006 (IV.3) OM rendelet 4. sz. mellékletének 5.1.3. pontja szerint a tanári mesterképzés hallgatóinak szakdolgozatot és **portfóliót** kell készíteniük.

A záróvizsgán a tanárjelölt hallgató

1. a szakdolgozata megvédésével,
2. a portfóliójamegvédésével,
3. szóbeli feleletével (neveléstudományi, pszichológiai és szakmódszertani ismereteken alapuló komplex tételsor)

tudja bebizonyítani, hogy rendelkezik ***a tanári pályához szükséges kompetenciákkal***.

A portfólió olyan dokumentumgyűjtemény, amely tartalmazza a hallgató elméleti képzés és iskolai gyakorlat során készített produktumait, tapasztalatait, reflexióit. A portfólió célja, hogy a dokumentumokon keresztül tükrözze, hogy a hallgató a tánctanári képzésben milyen új ismeretekre tett szert, és tanári kompetenciái hogyan fejlődtek. Az általános tanári kompetenciák bemutatása mellett a portfólió lehetőséget teremt a tanárjelölt hallgató sajátos nevelési elveinek, problémamegoldó képességének, gazdag módszertani kultúrájának bemutatására is.

A portfólió 3 fő részből áll[[1]](#footnote-0):

1. kötelező elemek
2. kötelezően választható elemek
3. szabadon választható elemek

A portfólió A) öt kötelező, B) három kötelezően választható és C) két szabadon választható, összesen tíz elemet tartalmaz, az alábbiakban részletezett témamegjelöléseknek és terjedelmi előírásoknak megfelelően. (Ahol nincs terjedelemre vonatkozó előírás, a feladatot a szükséges ésszerű terjedelemben kell megoldani.)

**A) Kötelező elemek**

A portfólió öt kötelező eleme a tanítási gyakorlathoz kapcsolódik:

1. Három *óramegfigyelés* összehasonlítása saját hospitálási naplók alapján. Terjedelem: 3500-4500 karakter.
2. A tanítási gyakorlat 16 órájához készített *tematikus terv.*
3. Három kiválasztott tanítási alkalom *óravázlata.*
4. A tanulócsoport *csoportprofilja*. Jellemzés:
	1. pedagógiai-pszichológiai és szakmódszertani szempontok felhasználásával;
	2. a félév során közösen végzett munka és a tanulócsoport megfigyelése alapján;
	3. a tanulókkal és a mentortanárral folytatott beszélgetések alapján.

Szempontok:

1. A tanulók előzetes tudása, képességeinek fejlődése.
2. A csoport összetétele, a csoporton belüli kapcsolatok jellemzése.

Terjedelem: 3500-4500 karakter

1. A *tanítási gyakorlat reflexiói*
	1. *A mentortanár és a gyakorlóhely igazolásai*
	2. *A hallgató önreflexiója* a tanítási gyakorlattal és pedagóguskompetenciák fejlődésével kapcsolatban*.*

Szempontok:

* A 9 pedagóguskompetencia fejlődése
* Problémamegoldás
* Nem várt sikerek, kudarcok
* A jövőbeni saját szakmai fejlődés iránya

Terjedelem: 3500-4500 karakter

**B) Kötelezően választható**

1. *Iskolabemutatás*. A hallgató bemutatja saját iskoláját vagy azt a gyakorlóiskolát, ahol tanítási gyakorlatát végezte.

Szempontok:

* pedagógiai dokumentumok alapján az iskola szervezeti típusának és kultúrájának meghatározása
* az iskola rövid története
* személyes tapasztalatok az iskolai táncoktatásban

Terjedelem: 3500-4500 karakter

1. A tanárképzés során a hallgató által készített egy *pedagógiai és* egy *pszichológiai tárgyú írásbeli beadandó* (pl.: esszé, esetleírás, hátránykompenzációs terv, szakcikk elemzése, könyvismertetés, fejlesztési terv)
2. A hallgató megfogalmazza saját *pedagógusi hitvallását, pedagógusszerepét,* utalva a tanárképzés alatt szerzett tapasztalataira és elméleti tanulmányaira. Terjedelem: 3500-4500 karakter.

**C) Szabadon választható**

A hallgatónak az alábbi lehetőségek közül kettőt kell kiválasztania, és beillesztenie a portfóliójába.

1. *Egyéni fejlesztési terv készítése* saját tapasztalat alapján, egy tanuló tehetséggondozásának bemutatásával, megadott formai sablonban.
2. *Egyéni fejlesztési terv készítése saját tapasztalat alapján, egy tanulási nehézség*gel (SNI-s vagy valamilyen részképességzavarral) küzdő tanuló számára, megadott formai sablonban.
3. *Hátránykompenzációs program* bemutatása saját tapasztalat alapján, megadott formai sablonban.
4. Egy *ifjúsági táncelőadás* vagy bármely *táncpedagógiai jellegű gyermekprogram bemutatása és szakszerű kritikai értékelése*, pedagógiai és módszertani szempontok alapján, 3000-4500 karakter terjedelemben.
5. *Esetleírás*, melyben a hallgató pedagógiai *problémát oldott meg*. (Pl.: egy nehezen kezelhető gyermek viselkedésének normalizálása; jól sikerült konfliktuskezelés; a tanár-szülő kommunikáció egy speciális esete; kollégákkal való nehezen induló, végül sikeres együttműködés). Terjedelem: 3500-4500 karakter.
6. 6-10 elemből álló *tematikus annotált bibliográfia* készítése bármely pedagógiai, pszichológiai, szakmódszertani témában.
7. Egy magyar nyelvű pedagógiai, pszichológiai vagy szakmódszertani *cikk összegzése*. Terjedelem: 3000-3500 karakter.
8. Egy pedagógiai, pszichológiai vagy szakmódszertani témájú idegen nyelvű szakszöveg egy részének *fordítása* 2000-4000 karakter terjedelemben.
9. Egy *inkluzív táncelőadás vagy pedagógiai program* bemutatása és értékelése. Terjedelem: 3500-4500 karakter.
10. Egy *táncterápiás program* bemutatása és értékelése. Terjedelem: 3500-4500 karakter.
11. Iskolai *táncművészeti verseny vagy ünnepség* tervezésének, szervezésének és megvalósításának dokumentálása, lehetőleg saját tapasztalat alapján, 2000-4000 karakter terjedelemben.

**Melléklet**

* Eredetiségnyilatkozat

**Formai követelmények**

**Szerkezet**:

* borítólap: hallgató neve, szak és szakirány megnevezése, év
* margók: Word alapbeállítás (alsó, felső 3-3 cm, bal és jobb oldal: 2,5 cm)
* címoldal
* tartalomjegyzék
* a portfólió 10 fejezete (5 kötelező, 3 kötelezően választható, 2 szabadon választható)

**Benyújtás**:

* két spirálozott példányban a Tanulmányi Osztály számára
* elektronikus formában maximum 2 MB terjedelemig, .docx formátumban

**Forma**:

* Times New Roman betűtípus, 12-es betűméret
* sorköz: 1.5
* oldalszámozás

#

# Portfólió bírálat

**---------------------------------------------**

*hallgató*

*…………………………………………………………………………………………………………………………*

*szak/specializáció*

*Opponens:*

**Formai szempontok** (24 /\_\_\_\_pont)

|  |  |
| --- | --- |
| **1. A portfólió szerkezete** | **8** |
| A hallgató betartja a szerkezeti egységek előírt formai sorrendjét (fedlap, tartalomjegyzék, 10 fejezet, melléklet(ek) (2)A hallgató kidolgozta az öt kötelező fejezetet. (2)A hallgató kidolgozta a három kötelezően választható fejezetet. (2)A hallgató kidolgozott két szabadon választható fejezetet. (2) |   |
| **2. A portfólió külalakja** | **11** |
| Megfelelő betűtípus, sorköz, margótávolság betartása. (3)Tartalomjegyzék, oldalszámozás betartása. (2)A dolgozat áttekinthető, jól tagolt. (2)Az ábrák és táblázatok illeszkednek a szövegkörnyezet logikájába, nem szorítják ki a szöveget. (2)Az idézetekre, idegen forrásokra a hallgató hivatkozik. (2) |   |
| **3. A fejezetek hossza** | **5** |
| Az egyes fejezetek elérik a portfólió tájékoztatóban meghatározott minimális karakterszámot (szóközökkel együtt). (5) |   |

**Tartalmi szempontok** (76/\_\_\_\_)

|  |  |
| --- | --- |
| **4. A portfólió nyelvezete** | **12** |
| Világos, logikailag követhető megfogalmazás. (4)Szakkifejezések használata megfelelő. (4)Nyelvhelyesség (helyesírás, mondatszintaktika). (4) |   |
| **5. A tanári kompetenciák jelenléte**  | **64** |
| A tanulók műveltségének, készségeinek, képességeinek fejlesztése a szaktárgyi tudás felhasználásával (8)Pedagógiai folyamatok tervezése és a megvalósításukhoz kapcsolódó önreflexiók (8)A tanulás támogatása (8)A tanulói személyiség fejlesztése (8)A tanulói csoportok, közösségek alakulásának segítése (8)A pedagógiai értékelés változatos eszközeinek alkalmazása (8)Kommunikáció és szakmai együttműködés, problémamegoldás (8)Elkötelezettség és felelősségvállalás a szakmai fejlődésért (8) |  |

|  |  |
| --- | --- |
| **Összesen:** | **100/\_\_\_\_\_\_\_\_\_** |

Szöveges vélemény *(Pozitívumok/Fejlesztendő területek/Javaslat)*:

A portfóliót elfogadásra javaslom/nem javaslom.

**Értékelés:**

 0-50 pont 1 (elégtelen)

 51-62 pont 2 (elégséges)

 63-74 pont 3 (közepes)

 75-86 pont 4 (jó)

 87-100 pont 5 (jeles)

Kelt: Budapest, 20…………………………………………..

Opponens:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 --------------------------------------------

 Opponens aláírása

1. A portfólió szerkezeti felépítése és egyes feladattípusai követik a Liszt Ferenc Zeneművészeti Egyetem tanári portfóliójának irányelveit. [↑](#footnote-ref-0)